**Lastest lastele, noortest noortele**

**Käimas on laste ja noorte kultuuriaasta, mis väärtustab meie järelkasvu nii looja kui publikuna, seob kultuuri eri valdkondi ning koondab hulgaliselt mitmesuguseid ettevõtmisi nii väikestele kui ka suurtele. Teema-aasta tunnuslause “Mina ka!” ning märksõnad** **iseolemine**ja **koostegutsemine kõnetavad ka täiskasvanut, kutsudes üles mõtestama ning väärtustama last ja noort nii looja kui ka publikuna. Seda kõike kindlasti ka Jõelähtme vallas.**

Hiljuti lõppenud XII laulu- ja tantsupidu näitas, et laste ja noorte huvi kultuuri ja ühiskondlikus aktiivsuses on tõusuteel. Hiljutine Riigikogu otsus kaasata juba 16-aastaseid noori kohaliku elu küsimustes kaasa rääkima on tänaseks ennast tõestanud- noored tahavad ja oskavad mõelda ja tegutseda. Jõelähtme valla elanikkonnast moodustavad 7-26 aastased koguni üle 20% kogurahvastikust, oleme Eesti üks nooruslikum vald. Noorte sisserände ja sündivuse kasvu tõusuga peaks valla elanike keskmine vanus ka tulevikus noorenema.

Meie noorte endi eestvõttel EAS-i ja vallavalitsuse toel valmis 2008. aastal Kostivere noortekeskus ja aasta hiljem noortekeskus Lool, mis 2016. aastal sai täiesti uued ja suuremad ruumid. Kostivere oli esimene suurim noortealgatus vallas, kus just tänu Kostivere aktiivsetele noortele alustati tühjaltseisvate ruumide koristamisega. Ots lahti ja sõnum selge, alustas vallavalitsus EAS-lt raha taotlemist ja ka ruumide remonti. Noorte entusiasm ja kaasalöömine päädis sellega, Kostivere noortekeskus sai valmis varem kui Loo oma.

Juba omaette kogunemiskoht ja noorsootöötaja kaasamine loovad tingimused, kus võimalik arutleda ja murede-rõõmude ning ettepanekutega valla juhtide poole pöörduda. Veelgi enam hoogu on noortele andnud 2016. aastal valitud Jõelähtme valla noortevolikogu, kuhu kuuluvad noored erinevatest vanuserühmadest ja kantidest. Noortevolikogu on nagu iga teine volikogu komisjon, mille kohtumised toimuvad regulaarselt ja on nõuandvaks organiks Jõelähtme vallavolikogule.

…………………..